English: Thank you, Helen Mary, and certainly, picking up that last point, I will raise that with Ken Skates around the business support. Your other specific questions, then. I think you're right about our retail workforce; they have worked incredibly hard. We saw that huge rise in people stockpiling and that now has levelled off. Certainly, in my discussions I've had with the supermarkets, they've made that very clear that that initial peak has now passed and they are able to stock their shelves so that people - . Our very hard-working NHS staff, who were turning up at 5 o'clock in their local supermarket as usual to buy milk and bread and couldn't do that, that's now passed, and you should now be able to shop in a normal way. I'm very pleased that supermarkets have also had those protected slots for our NHS workers, who absolutely needed them, and also for the elderly in the beginning, but that now obviously has changed, and also the social care sector. I think many supermarkets have ensured they've had those protected slots for social care workers as well. I do think there was an inconsistency, also, around - and this would have led, as well, to our retail workers finding it stressful - protection for themselves. So, for those of us that go to supermarkets, we will see now that most of the supermarkets have screens in place, and, again, all the supermarkets assured me that, by the end of last week, those screens would be in place. Around the food boxes, I hear what Helen Mary says about local authorities, but I think we've asked a huge amount of our local authorities, and I'm really grateful for the work that they've done. As I say, we've got a very robust system in place. All 22 local authorities are signed up to the food box delivery scheme. Every day, I receive the latest numbers of how many food packages have gone out in each local authority every day. I think in Merthyr Tydfil it was over 400, up until yesterday. In some local authorities, it is not so much, but everybody is signed up to it now, which I think is really important. Around the fresh fruit and vegetables, I mentioned in my earlier answer that we've committed to these boxes for 12 weeks, but throughout those 12 weeks, we can look at ensuring there are more fruit and vegetables in those boxes, for instance. At the end of 12 weeks, maybe we could look at using Welsh producers, because I'm really keen to be able to do that. The point you raise about animal sanctuaries, and clearly for a lot of charities, they have seen, probably, an end to their fundraising and also their trading activity, if they run a shop, for instance. This sits within the portfolio of Jane Hutt, and I know she's been having discussions around support for charities. This morning, the First Minister invited Ruth Marks to update us about the work that the Wales Council for Voluntary Action and the local voluntary council sector partnerships have been doing about this. But, again, I'll raise this point with Jane Hutt.
Welsh: Diolch, Helen Mary, ac yn sicr, o ran y pwynt olaf yna, fe wnaf godi hynny gyda Ken Skates ynghylch y cymorth i fusnesau. Eich cwestiynau penodol eraill, felly. Rwy'n credu eich bod yn iawn ynghylch ein gweithlu manwerthu; maen nhw wedi gweithio'n eithriadol o galed. Gwelsom y cynnydd enfawr hwnnw yn nifer y bobl a oedd yn pentyrru nwyddau ac mae hyn fwy neu lai wedi dod i ben. Yn sicr, yn y trafodaethau yr wyf wedi eu cael gyda'r archfarchnadoedd, maen nhw wedi gwneud hynny'n glir iawn sef bod y cyfnod prysuraf cychwynnol hwnnw wedi dod i ben bellach a'u bod nhw'n gallu llenwi eu silffoedd fel bod pobl - . Roedd ein staff yn y GIG sy'n gweithio'n galed iawn, yn cyrraedd eu harchfarchnad leol am 5 o'r gloch fel arfer i brynu llaeth a bara ac yn methu â gwneud hynny; nid yw hynny'n digwydd bellach, a dylech chi nawr allu siopa yn y ffordd arferol. Rwy'n falch iawn bod archfarchnadoedd hefyd wedi sicrhau'r amseroedd gwarchodedig hynny ar gyfer ein gweithwyr GIG, a oedd wir eu hangen, a hefyd ar gyfer yr henoed ar y dechrau, ond mae hynny'n amlwg wedi newid, a hefyd y sector gofal cymdeithasol. Rwy'n credu bod llawer o archfarchnadoedd wedi sicrhau bod ganddyn nhw'r amseroedd gwarchodedig hynny ar gyfer gweithwyr gofal cymdeithasol hefyd. Rwy'n credu bod anghysondeb, hefyd, o ran - a byddai hyn wedi arwain, hefyd, at ein gweithwyr manwerthu yn ei chael hi'n anodd - amddiffyn eu hunain. Felly, i'r rheini ohonom ni sy'n mynd i archfarchnadoedd, gwelwn nawr fod gan y rhan fwyaf o'r archfarchnadoedd sgriniau, ac, unwaith eto, fe'm sicrhawyd gan yr holl archfarchnadoedd y byddai'r sgriniau hynny ar gael erbyn diwedd yr wythnos diwethaf. Ynghylch y blychau bwyd, rwy'n deall yr hyn y mae Helen Mary yn ei ddweud am awdurdodau lleol, ond rwy'n credu ein bod wedi gofyn llawer gan ein hawdurdodau lleol, ac rwy'n ddiolchgar iawn am y gwaith y maen nhw wedi'i wneud. Fel rwy'n dweud, mae gennym ni system gadarn iawn ar waith. Mae pob un o'r 22 o awdurdodau lleol wedi cofrestru ar gyfer y cynllun cyflenwi bocsys bwyd. Bob dydd, rwy'n cael manylion am y nifer diweddaraf o becynnau bwyd sydd wedi eu dosbarthu ym mhob awdurdod lleol. Rwy'n credu bod y rhif ym Merthyr Tudful dros 400, hyd at ddoe. Mewn rhai awdurdodau lleol, nid yw gymaint â hynny, ond mae pawb wedi ymrwymo iddo nawr, a chredaf fod hynny'n bwysig iawn. O ran y ffrwythau a'r llysiau ffres, soniais yn fy ateb cynharach ein bod wedi ymrwymo i'r blychau hyn am 12 wythnos, ond drwy gydol y 12 wythnos hynny, gallwn er enghraifft, sicrhau bod mwy o ffrwythau a llysiau yn y blychau hynny. Ar ddiwedd y 12 wythnos, efallai y gallem ni ystyried defnyddio cynhyrchwyr o Gymru, gan fy mod yn awyddus iawn i wneud hynny. Y pwynt a godwch am lochesi anifeiliaid, ac yn amlwg i lawer o elusennau, maen nhw wedi gweld, mae'n debyg, ddiwedd ar eu gwaith codi arian a hefyd eu gweithgaredd masnachu, os ydynt yn rhedeg siop, er enghraifft. Mae hyn yn rhan o bortffolio Jane Hutt, a gwn ei bod wedi cynnal trafodaethau ynghylch cymorth i elusennau. Y bore yma, gwahoddodd y Prif Weinidog Ruth Marks i roi'r wybodaeth ddiweddaraf inni am y gwaith y mae Cyngor Gweithredu Gwirfoddol Cymru a phartneriaethau sector y cynghorau gwirfoddol lleol wedi bod yn ei wneud ynglŷn â hyn. Ond, unwaith eto, byddaf yn codi'r pwynt hwn gyda Jane Hutt.